钦定古今图书集成/明伦汇编/氏族典/第038卷 > 《廖用贤尚友录》 > 江子一
## 钦定古今图书集成/明伦汇编/氏族典/第038卷 > 《廖用贤尚友录》 > 江子一

按《梁书江子一传》：“子一字元贞，济阳考城人。少好学，
有志操，以家贫阙养，因蔬食终身。起家王国侍郎、朝
请，启求观书秘阁，高祖许之。有敕直华林省，稍迁尚
书仪曹郎，出为遂昌曲阿令，皆著美绩。除通直散骑
侍郎，出为戎昭将军、南津校尉。及侯景反，攻陷历阳，
自横江将渡，子一帅舟师邀之，其副董桃生散走，子”
一乃收馀众，步道赴京师。贼至，子一启太宗开承明
门挑战，身先士卒，抽戈独进。群贼夹攻之，见害。诏赠
给事黄门侍郎。侯景平，世祖又追赠侍中，谥“义子。”